title: 2012/618/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej environmentálnej agentúry za rozpočtový rok 2010

text:
               17.10.2012

               SK

               Úradný vestník Európskej únie

               L 286/356

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej environmentálnej agentúry za rozpočtový rok 2010
   (2012/618/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0105/2012),

               1.

               odkladá svoje rozhodnutie o udelení absolutória výkonnej riaditeľke Európskej environmentálnej agentúry za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskej environmentálnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 57.

      (2)  Ú. v. ES L 248, 16.9.2002, s. 1.

      (3)  Ú. v. ES L 120, 11.5.1990, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Európska environmentálna agentúra

               2006

               2007

               2008

               2009

               Výkonnosť

               nevzťahuje sa

               nevzťahuje sa

                           —

                           vyzýva agentúru, aby vypracovala diachronickú analýzu operácií, ktoré vykonala v tomto a predchádzajúcich rokoch,

                           —

                           vyzýva agentúru, aby naďalej každých päť rokov poskytovala nezávislé externé hodnotenie na základe svojho zakladajúceho nariadenia a pracovné programy prijaté predsedníctvom,

                           —

                           pozitívne trendy: agentúra vytvorila prepracovaný systém riadenia podľa činností, viacročný pracovný program, vyváženú tabuľku výsledkov s ukazovateľmi a integrovaný systém kontroly riadenia.

                           —

                           vyzýva agentúru, aby vypracovala porovnanie činností uskutočnených v priebehu roka, za ktorý sa má udeliť absolutórium, a operácií z predchádzajúcich rozpočtových rokov;

                           —

                           vyzýva agentúru, aby sa prednostne zaoberala 4 kľúčovými oblasťami a vyvinula viac úsilia o dosiahnutie pokroku pri ich rozvoji;

                           —

                           nabáda agentúru, aby pokračovala v úsilí o ďalší rozvoj svojich metód komunikácie s cieľom pritiahnuť väčšiu pozornosť médií k svojim zisteniam, pretože takéto opatrenia môžu viesť k transparentnejšiemu spôsobu práce a väčšiemu záujmu verejnosti o prácu agentúry;

                           —

                           žiada Dvor audítorov, aby uskutočnil audity výkonnosti agentúry.

               Rozpočtové a finančné hospodárenie

               rozpočtová zásada ročnej platnosti nebola dôsledne uplatňovaná: viac ako 30 % záväzkov a 50 % operačných výdavkov sa muselo preniesť.

                           —

                           nedostatky v postupoch obstarávania: priame udeľovanie zákaziek bez rešpektovania požiadaviek nariadenia o rozpočtových pravidlách a udelenie konkrétnej zákazky, ktoré nebolo v súlade s podmienkami rámcovej zmluvy,

                           —

                           nedostatky v riadení grantových dohôd (Európske tematické centrum).

               nevzťahuje sa

                           —

                           nabáda agentúru, aby posilnila väzbu medzi rozpočtom a pracovným programom;

                           —

                           vyjadruje znepokojenie nad tým, že agentúra uskutočňovala prevody s cieľom zvýšiť prostriedky v rozpočtovom riadku, aby mohla uhradiť nájomné za svoje priestory za prvý štvrťrok 2010, a to na ťarchu rozpočtu na rok 2009, pretože tento postup je v rozpore so zásadou ročnej platnosti;

                           —

                           vyzýva agentúru, aby zvýšila presnosť informácií týkajúcich sa odhadov operačných výdavkov v budúcom období, ktoré poskytujú prevádzkové oddelenia.

               Ľudské zdroje

               nevzťahuje sa

               nedostatky v procese prijímania zamestnancov; s kandidátmi nespĺňajúcimi výberové kritériá sa počítalo pre ďalšie hodnotenie a kritériá na výber najlepších kandidátov na pohovor neboli zdokumentované.

               nevzťahuje sa

                           —

                           vyzýva agentúru, aby napravila nedostatky vo výberových konaniach pri prijímaní zamestnancov, ktoré ohrozujú transparentnosť týchto konaní;

                           —

                           Dvor audítorov zaznamenal tieto nedostatky: oznámenia o voľných pracovných miestach neuvádzali maximálny počet kandidátov, ktorí budú zaradení na rezervné zoznamy; o otázkach kladených na písomných testoch a pohovoroch sa nerozhodlo pred preskúmaním žiadostí; rozhodnutia výberových komisií neboli dostatočne zdokumentované; zápisnice neboli úplné a hraničné hodnoty potrebné na pozvanie na pohovor sa nestanovili vopred.

               Vnútorný audit

               ten istý povoľujúci úradník vymenovaný subdelegovaním nielenže vykonával kontroly ex-ante, ale spravoval aj prístupové práva do informačného systému rozpočtového účtovníctva, čo je v rozpore so zásadou oddelenia funkcií.

               nevzťahuje sa

               vyzýva agentúru, aby realizovala 17 z 27 odporúčaní Útvaru pre vnútorný audit: vytvorenie finančných okruhov, podporovanie kontrol na mieste/preverovania grantov, monitorovanie grantov a prijímanie opatrení v nadväznosti na realizáciu grantov a uplatňovanie noriem vnútornej kontroly.

               berie na vedomie, že 3 odporúčania IAS nadväzujúce na minulé odporúčania týkajúce sa auditu ešte treba realizovať; dané odporúčania súvisia najmä s citlivými postami, kontrolami na mieste/preverovaním grantov a finančnými okruhmi a považujú sa za veľmi dôležité.

          ---documentbreak---

               17.10.2012

               SK

               Úradný vestník Európskej únie

               L 286/358

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej environmentálnej agentúry za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0105/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné operácie sú zákonné a správne;

               B.

               keďže 10. mája 2011 Európsky parlament udelil výkonnej riaditeľke Európskej environmentálnej agentúry absolutórium za plnenie rozpočtu agentúry za rozpočtový rok 2009 (6) a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           povzbudil agentúru, aby pokračovala v úsilí o ďalší rozvoj svojich metód komunikácie s cieľom pritiahnuť väčšiu pozornosť médií k svojim zisteniam, pretože takéto opatrenia môžu viesť k transparentnejšiemu spôsobu práce a väčšiemu záujmu verejnosti o prácu agentúry,

                           —

                           vyjadril znepokojenie nad tým, že agentúra uskutočňovala prevody s cieľom zvýšiť prostriedky v rozpočtovom riadku, aby mohla uhradiť nájomné za svoje priestory za prvý štvrťrok 2010, a to na ťarchu rozpočtu na rok 2009, pretože tento postup je v rozpore so zásadou ročnej platnosti,

                           —

                           vyzval agentúru, aby riešila nedostatky vo výberových konaniach pri prijímaní zamestnancov, ktoré ohrozujú transparentnosť týchto konaní;

               C.

               keďže rozpočet agentúry na rok 2010 bol 50 600 000 EUR, čo je o 26 % viac než v roku 2009; keďže príspevok Únie k rozpočtu agentúry na rok 2010 bol vo výške 35 258 000 EUR, čo v porovnaní so sumou 34 560 000 EUR v roku 2009 (7) predstavuje nárast o 2 %;

               1.

               odkladá udelenie absolutória agentúre a očakáva zásadné odpovede a opatrenia na kritické pripomienky a požiadavky;

      Rozpočtové a finančné hospodárenie

               2.

               konštatuje, že miera plnenia rozpočtu agentúry, pokiaľ ide o viazané rozpočtové prostriedky a platobné rozpočtové prostriedky predstavovala 100 %, resp. 90,75 %;

               3.

               z konečnej účtovnej závierky agentúry vyvodzuje, že celkové platby agentúry za rozpočtový rok 2010 predstavovali 38 898 533,88 EUR;

               4.

               poznamenáva, že počas piatich mesiacov – od 22. mája 2010 do októbra 2010 – bola budova agentúry pokrývaná zelenou fasádou, ktorej náklady dosahujú 294 641 EUR a zmluvu vykonávali spoločnosť Ramboll ako generálny dodávateľ a spoločnosť Green Fortune; vyjadruje prekvapenie nad tým, že neprebehla žiadna verejná súťaž; žiada, aby riaditeľka agentúry poskytla podrobné informácie o tom, ako boli tieto spoločnosti vybraté za dodávateľov; berie na vedomie, že riaditeľka agentúry vo svojom liste z 11. apríla 2012 informovala, že tieto náklady boli hradené z rozpočtových riadkov 2 1 4 0 – Úpravy priestorov (180 872 EUR) a 3 3 2 3 – Komunikácie (113 769 EUR); zdôrazňuje, že viazané rozpočtové prostriedky v rámci rozpočtového riadku 2 1 4 0 sa navzdory stanovisku vedúceho správneho útvaru agentúry zvýšili z 85 000 EUR na 271 049 EUR; takisto poznamenáva, že vedúci správneho útvaru je od mája 2010 práceneschopný a odvtedy túto funkciu zastáva dočasný vedúci; konštatuje na základe listu riaditeľky z 30. apríla 2012, že rozpočtový riadok 2 1 4 0 bol posilnený prevodom rozpočtových prostriedkov z rozpočtového riadku 2 1 0 0 – Prenájom vo výške 180 872 EUR; pripomína, že v decembri 2009 agentúra zaplatila nájomné za prvý štvrťrok 2010, čím zamedzila zníženiu sumy, ktorá sa má splatiť Komisii; preto agentúru vyzýva, aby orgánu udeľujúcemu absolutórium vysvetlila, prečo z rozpočtového riadku Prenájom vybrala 180 872 EUR, hoci podľa zmluvy ide o pevne stanovenú sumu, a aby poskytla informácie a písomný doklad o postupoch týkajúcich sa prevodu rozpočtových prostriedkov; očakáva, že agentúra dokončí všetky požadované kroky do konca augusta 2012;

               5.

               konštatuje, že agentúra v decembri 2011 udelila rámcovú zákazku na poskytnutie služby v oblasti mediálneho monitorovania na obdobie 48 mesiacov, a to v celkovej hodnote 250 000 EUR, čo je omnoho viac ako náklady na podobné služby v predchádzajúcich rokoch; poznamenáva, že agentúra na základe tejto zmluvy na mediálne monitorovanie ročne vynaloží v priemere 62 500 EUR, a domnieva sa, že tieto náklady sú nadmerné a odporujú zásade efektívneho používania peňazí daňových poplatníkov;

      Prenesené rozpočtové prostriedky

               6.

               z konečnej účtovnej závierky agentúry konštatuje, že z roku 2010 boli na rok 2011 prenesené rozpočtové prostriedky v objeme 12 809 551,05 EUR; konštatuje, že z celkovej prenesenej sumy tvorí 8 941 279 EUR vonkajšie pripísané príjmy, ktoré sú viacročné, a teda sa na ne nevzťahuje zásada ročnej platnosti rozpočtu;

               7.

               na základe konečnej účtovnej závierky agentúry konštatuje, že suma nevyužitých platobných rozpočtových prostriedkov prenesených z predchádzajúceho roka, ktoré boli zrušené, dosiahla 585 282,87 EUR; na základe informácií od agentúry rozumie, že táto suma je nižšia než suma zrušená v roku 2009, t. j. 693 127,02 EUR, preto poukazuje na to, že miera rušenia prostriedkov na úrovni iba 1,5 % predstavuje zlepšené predvídanie finančných potrieb;

               8.

               ľutuje, že Dvor audítorov nepovažoval úroveň prenesených a zrušených finančných prostriedkov agentúry za dostatočne vysokú na to, aby bolo na ňu poukázal vo svojej správe o ročnej účtovnej závierke agentúry za rozpočtový rok 2010;

      Postupy verejného obstarávania

               9.

               berie na vedomie vyhlásenie agentúry, že Dvor audítorov v októbri 2011 uskutočnil audit postupov verejného obstarávania, pokiaľ ide o stravovacie, upratovacie a bezpečnostné služby a nábytok; vyzýva agentúru, aby orgánu udeľujúcemu absolutórium poskytla závery tohto auditu a svoje odpovede a informácie o opatreniach, ktoré uskutočnila, a to do konca septembra 2012;

               10.

               vyzýva Útvar pre vnútorný audit, aby preveril zmluvy agentúry týkajúce sa jedálenských služieb, upratovacích služieb, bezpečnostných služieb a nábytku, aby vyšetril, či výzvy na vypracovanie, ich zverejnenie, hodnotenie a fáza a riadenia zmlúv plne dodržiavajú tieto zásady: maximálna hospodársku súťaž a hodnota za vynaložené finančné prostriedky, a aby čo najskôr informoval orgán udeľujúci absolutórium o svojich nálezoch;

      Ľudské zdroje

               11.

               berie na vedomie, že agentúra upravila svoj postup prijímania zamestnancov v súlade s pripomienkami orgánu zodpovedného za udelenie absolutória a Dvora audítorov, aby vyriešila nedostatky v súvislosti s oznámeniami o voľných pracovných miestach, dokumentáciou rozhodnutí výberových komisií, hraničnými hodnotami potrebnými na pozvanie na pohovor a zápisnicami z pohovorov;

               12.

               berie tiež na vedomie, že podľa ročného plánu riadenia agentúra zaviedla personálnu politiku EEA, ktorá poskytuje základ pre rozvoj zamestnancov;

               13.

               bol informovaný, že v roku 2010 bolo prijatých do zamestnania 7 interných uchádzačov a 40 externých uchádzačov; berie na vedomie rozdelenie medzi kategóriami interných uchádzačov, z ktorých 1 je úradník, 5 sú dočasní zamestnanci a 1 je zmluvný zamestnanec, a rozdelenie externe prijatých zamestnancov, z ktorých 1 je úradník, 13 sú dočasní zamestnanci, 29 sú zmluvní zamestnanci a 4 sú odborníci z jednotlivých krajín; berie na vedomie, že počas posledných piatich rokov pracovalo v priestoroch agentúry 12 hosťujúcich vedcov; z dôvodov transparentnosti žiada agentúru, aby dokončila zverejnenie životopisov – vrátane aspoň informácií o vzdelaní a pracovnej praxi – hosťujúcich vedcov, aby sa zvýšila transparentnosť;

      Stratégia agentúry na roky 2009 – 2013

               14.

               víta skutočnosť, že činnosti zamestnancov a vedenia agentúry, postupy kontroly kvality, produkty a služby, administratívne služby a služby súvisiace s budovami sú zlúčené do jedinej strategickej oblasti v rámci stratégie EEA na roky 2009 – 2013;

               15.

               vyzýva agentúru, aby jasnejšie prepojila opatrenia, zdroje a výsledky;

      Konflikt záujmov

               16.

               konštatuje, že výkonná riaditeľka agentúry bola od júna 2010 do apríla 2011 členkou správnej rady a medzinárodného poradného výboru organizácie Earthwatch, medzinárodnej charitatívnej organizácie pôsobiacej v oblasti životného prostredia, ktorá zapája ľudí do vedeckého výskumu v teréne a vzdelávania, a údajne bola tiež členskou európskeho poradného výboru Worldwatch Europe; berie na vedomie, že výkonná riaditeľka – ako uviedla vo svojom vyhlásení – odstúpila v apríli 2011 zo svojich funkcií v organizácii Earthwatch na odporúčanie predsedu Dvora audítorov v súvislosti s možným konfliktom záujmov;

               17.

               vyjadruje vážne znepokojenie nad tým, že v roku 2010, keď výkonná riaditeľka bola ešte priamo zapojená do riadenia organizácie Earthwatch, 29 zamestnancov agentúry vrátane výkonnej riaditeľky vycestovali na až 10 dní do Karibiku alebo Stredozemia, aby sa podieľali na výskume v rámci rôznych projektov v oblasti biodiverzity, ktoré riadila organizácia Earthwatch, a že podľa vyjadrení výkonnej riaditeľky agentúra zaplatila tejto mimovládnej organizácii spolu 33 791,28 EUR;

               18.

               uznáva špeciálne školenia zamestnancov ako súčasť ich kariérneho rozvoja a berie na vedomie celkovú sumu zaplatenú za toto školenie;

               19.

               vyjadruje prekvapenie nad tým, že Worldwatch Institute Europe založený 5. novembra 2010 ako svoje sídlo uvádza adresu agentúry a jej priestory používa ako svoje vlastné bez toho, aby agentúre platil nájomné, t. j. používa priestory platené z rozpočtu EÚ; vyjadruje poľutovanie nad tým, že v liste riaditeľky z 30. apríla 2012 sa uvádza len Worldwatch Institute so sídlom v USA, a nie Worldwatch Institute Europe, ktorý používal priestory agentúry bez platenia akéhokoľvek nájomného; ďalej poznamenáva, že výkonný riaditeľ Worldwatch Institute Europe pôsobil v agentúre ako hosťujúci vedec; vyzýva agentúru, aby orgánu udeľujúcemu absolutórium poskytla konkrétne podrobné informácie a listinné dôkazy o tejto otázke vrátane informácií o tom, kto v agentúre vydal príslušné povolenie, a konkrétneho dátumu, od ktorého Worldwatch Institute Europe prestal používať priestory agentúry, ako aj o tom, či práca príslušného hosťujúceho vedca v agentúre bola uverejnená pod menom Worldwatch Institute Europe alebo pod menom agentúry, a to do konca augusta 2012;

               20.

               oceňuje spoluprácu medzi agentúrou a mimovládnymi organizáciami pôsobiacimi v oblasti životného prostredia, ako je tomu aj v prípade iných špecializovaných agentúr, pripomína však, že aj minimálne podozrenie z konfliktu záujmov poškodzuje dôveru v inštitúcie a vzbudzuje obavy daňových poplatníkov;

               21.

               vyzýva agentúru, aby v snahe podporiť väčšiu transparentnosť, pokiaľ ide o predchádzanie konfliktom záujmov a ich potláčanie, prijala okamžite akčný plán na zverejnenie na svojich webových stránkach vyhlásení o záujmoch alebo, ak nie sú k dispozícii, životopisov obsahujúcich aspoň informácií o vzdelaní a pracovnej praxi vedenia agentúry, členov vedeckého výboru, odborníkov a členov správnej rady, do 30. júna 2012; domnieva sa, že takéto opatrenia by umožňovali orgánu, ktorý udeľuje absolutórium, i verejnosti sledovať ich kvalifikáciu a zabrániť prípadnému konfliktu záujmov;

      Výkonnosť

               22.

               berie na vedomie iniciatívu agentúry pravidelne poskytovať nezávislé externé hodnotenie na základe jej zakladajúceho nariadenia (EHS) č. 1210/90 a pracovné programy prijaté predstavenstvom; poznamenáva predovšetkým, že nasledujúce hodnotenie sa uskutoční v roku 2012 a bude zamerané na efektívnosť a účinnosť pri realizácii jej podnikovej stratégie;

               23.

               berie na vedomie iniciatívu agentúry merať svoju výkonnosť prostredníctvom schémy pre environmentálne manažérstvo a audit (EMAS) a systémov vnútorného riadenia s využitím štyroch vzájomne prepojených hľadísk – financie, zákazník, podnikanie a učenie a rast;

               24.

               na základe poznámok v ročnom pláne riadenia agentúry berie na vedomie spoločné úsilie agentúry a rôznych medzinárodných a únijných orgánov, siete Eionet a vedeckého výboru o vytvorenie sieťovej štruktúry, aby bolo možné systematickejšie udržiavať väzby s výskumnou a vedeckou komunitou a šíriť a využívať výsledky, najmä informácie a údaje, vedeckej činnosti na európskej a vnútroštátnej úrovni;

               25.

               okrem toho poznamenáva, že po požiadavke orgánu udeľujúceho absolutórium v roku 2009 zvýšila agentúra v roku 2011 úsilie o oslovenie širšej verejnosti a iniciovala pilotné projekty, pričom využila sociálne médiá ako prostriedky na komunikáciu s verejnosťou;

               26.

               žiada agentúru, aby podrobne informovala orgán udeľujúci absolutórium, najmä orgán pre kontrolu rozpočtu, o:

                           —

                           zdrojoch, ktoré agentúra použila na vypracovanie svojich správ, dokumentov a iných súvisiacich výstupov,

                           —

                           počte správ a iných produktov dodaných v roku 2010,

                           —

                           dôkaze, že správy agentúry priniesli možnú pridanú hodnotu v porovnaní so správami iných orgánov o environmentálnych otázkach,

                           —

                           prípadnom postupe overovania údajov zasielaných členskými štátmi, periodicite tohto overovania a o spôsobe, ako agentúra tieto údaje zasielané členskými štátmi využíva;

               27.

               vyjadruje spokojnosť s tým, že v roku 2010 agentúra kládla mimoriadny dôraz na biodiverzitu, Globálne monitorovanie pre životné prostredie a bezpečnosť (GMES), platformu Eye on Earth a správu o stave životného prostredia za rok 2010;

               28.

               rád by povzbudil agentúru k tomu, aby pokračovala v úsilí o ďalší rozvoj svojich metód komunikácie s cieľom pritiahnuť väčšiu pozornosť médií k svojim zisteniam a podporiť tak verejnú diskusiu a rozšíriť rozsah environmentálnych informácií dostupných verejnosti o dôležitých environmentálnych otázkach, ako je zmena klímy, biodiverzita a hospodárenie s prírodnými zdrojmi;

      Vnútorný audit

               29.

               konštatuje, že Útvar pre vnútorný audit vykonal v roku 2010 audit týkajúci sa systému kontroly riadenia/monitorovania činností, ktorého cieľom bolo posúdiť primeranosť plánovania a monitorovania činnosti agentúry; poznamenáva predovšetkým, že IAS vydal osem odporúčaní, z ktorých šesť bolo označených ako „dôležité“ a dve ako „žiaduce“;

               30.

               v tejto súvislosti vyzýva agentúru, aby:

                           —

                           podporila usmernenia týkajúce sa cieľov a merateľných ukazovateľov v oblasti plánovania projektov a monitorovania pokroku,

                           —

                           rozdelila náklady na projekty,

                           —

                           podporila účinnejšie riadenie projektov a postupy na kontrolu a overovanie nových údajov zadaných do systému kontroly riadenia;

               31.

               okrem toho vyzýva agentúru, aby bezodkladne prijala opatrenia na riešenie nedostatkov, ktoré IAS zistil vo svojich predchádzajúcich auditoch zameraných na riadenie kvality a grantov, s cieľom:

                           —

                           vypracovať a používať kontrolný zoznam pre zabezpečenie kvality/kontrolu kvality pre inventarizačnú správu o skleníkových plynoch,

                           —

                           naplánovať, opísať a zdokumentovať príslušné kontroly kvality,

                           —

                           zabezpečiť dohľad nad kontrolami kvality,

                           —

                           predvídať otázky kontinuity činností,

                           —

                           uskutočňovať kontroly na mieste a preverovanie grantov,

                           —

                           monitorovať realizáciu grantov a prijímať následné opatrenia;

               32.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               33.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (8) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 57.

      (2)  Ú. v. ES L 248, 16.9.2002, s. 1.

      (3)  Ú. v. ES L 120, 11.5.1990, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 250, 27.9.2011, s. 155.

      (7)  Ú. v. EÚ L 64, 12.3.2010, s. 677.

      (8)  Prijaté texty, P7_TA(2012) 0164 (pozri stranu 388 tohto úradného vestníka).


title: Rozhodnutie Európskeho parlamentu (EÚ) 2016/1594 z 28. apríla 2016 o absolutóriu za plnenie rozpočtu spoločného podniku SESAR za rozpočtový rok 2014

text:
               14.9.2016

               SK

               Úradný vestník Európskej únie

               L 246/418

         ROZHODNUTIE EURÓPSKEHO PARLAMENTU (EÚ) 2016/1594
   z 28. apríla 2016
   o absolutóriu za plnenie rozpočtu spoločného podniku SESAR za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku SESAR za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky spoločného podniku SESAR za rozpočtový rok 2014 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0053/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 219/2007 z 27. februára 2007 o založení spoločného podniku na vývoj novej generácie európskeho systému riadenia letovej prevádzky (SESAR) (4), a najmä na jeho článok 4b,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom rozpočtovom nariadení pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6),

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A8-0089/2016),

               1.

               udeľuje výkonnému riaditeľovi spoločného podniku SESAR absolutórium za plnenie rozpočtu spoločného podniku za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku SESAR, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 422, 17.12.2015, s. 70.

      (2)  Ú. v. EÚ C 422, 17.12.2015, s. 72.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 64, 2.3.2007, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2010/615/EÚ: Rozhodnutie Rady zo 17. mája 2010 o podpise Dobrovoľnej dohody o partnerstve medzi Európskou úniou a Konžskou republikou o presadzovaní práva, správe lesného hospodárstva a obchode s drevom a výrobkami z dreva, ktoré sa dovážajú do Európskej únie (FLEGT)

text:
               15.10.2010

               SK

               Úradný vestník Európskej únie

               L 271/1

         ROZHODNUTIE RADY
   zo 17. mája 2010
   o podpise Dobrovoľnej dohody o partnerstve medzi Európskou úniou a Konžskou republikou o presadzovaní práva, správe lesného hospodárstva a obchode s drevom a výrobkami z dreva, ktoré sa dovážajú do Európskej únie (FLEGT)
   (2010/615/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               V máji 2003 Európska komisia prijala oznámenie Európskemu parlamentu a Rade s názvom Vynútiteľnosť práva, správa a obchod v lesnom hospodárstve (FLEGT): návrh na akčný plán EÚ, v ktorom vyzvala, aby sa prijali opatrenia proti nezákonnej ťažbe dreva prostredníctvom dobrovoľných dohôd o partnerstve s krajinami produkujúcimi drevo. Závery Rady týkajúce sa tohto akčného plánu sa prijali v októbri 2003 (1).

               (2)

               Rada 5. decembra 2005 poverila Komisiu, aby začala rokovania o dohodách o partnerstve s cieľom vykonať akčný plán EÚ FLEGT.

               (3)

               Rada 20. decembra 2005 prijala nariadenie (ES) č. 2173/2005 (2), ktorým sa vytvára licenčný systém FLEGT na dovoz dreva do Únie z krajín, s ktorými Únia uzavrela dobrovoľné dohody o partnerstve.

               (4)

               Rokovania s Konžskou republikou sa uzavreli a Dobrovoľná dohoda o partnerstve medzi Európskou úniou a Konžskou republikou o presadzovaní práva, správe lesného hospodárstva a obchode s drevom a výrobkami z dreva, ktoré sa dovážajú do Európskej únie (ďalej len „dohoda“), sa parafovala 9. mája 2009.

               (5)

               Dohoda by sa mala podpísať s výhradou jej uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dobrovoľnej dohody o partnerstve medzi Európskou úniou a Konžskou republikou o presadzovaní práva, správe lesného hospodárstva a obchode s drevom a výrobkami z dreva, ktoré sa dovážajú do Európskej únie (FLEGT), s výhradou uzavretia uvedenej dohody (3).
   Článok 2
   Týmto sa predseda Rady poveruje určiť osobu splnomocnenú podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 17. mája 2010

            Za Radu

            predsedníčka

         E. ESPINOSA

      (1)  Ú. v. EÚ C 268, 7.11.2003, s. 1.

      (2)  Ú. v. EÚ L 347, 30.12.2005, s. 1.

      (3)  Znenie dohody sa uverejní spolu s rozhodnutím o jej uzavretí.


title: 2011/32/EÚ: Rozhodnutie Komisie z  19. januára 2011 o ukončení antidumpingového konania týkajúceho sa dovozu rafinovanej kyseliny tereftalovej a jej solí s pôvodom v Thajsku

text:
               20.1.2011

               SK

               Úradný vestník Európskej únie

               L 15/22

         ROZHODNUTIE KOMISIE
   z 19. januára 2011
   o ukončení antidumpingového konania týkajúceho sa dovozu rafinovanej kyseliny tereftalovej a jej solí s pôvodom v Thajsku
   (2011/32/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   1.   POSTUP

   1.1.   Začatie konania

               (1)

               Európska komisia (ďalej len „Komisia“) informovala 22. decembra 2009 oznámením uverejneným v Úradnom vestníku Európskej únie
                   (2) (ďalej len „oznámenie o začatí konania“) o začatí antidumpingového konania týkajúceho sa dovozu rafinovanej kyseliny tereftalovej a jej solí (purified terephthalic acid, ďalej len „PTA“) s pôvodom v Thajsku (ďalej len „príslušná krajina“) do Únie.

               (2)

               Antidumpingové konanie sa začalo na základe podnetu, ktorý podala 13. novembra 2009 spoločnosť BP Aromatics Limited NV a CEPSA Quimica S.A. (ďalej len „navrhovatelia“) predstavujúca významnú časť, v tomto prípade viac než 50 % celkovej produkcie PTA v Únii. Podnet obsahoval dôkazy prima facie o dumpingu príslušného výrobku s pôvodom v príslušnej krajine a o ním spôsobenej materiálnej ujme, ktoré sa považovali za dostatočné na začatie konania.

               (3)

               V ten istý deň Komisia informovala oznámením uverejneným v Úradnom vestníku Európskej únie
                   (3) o začatí antisubvenčného konania, pokiaľ ide o dovoz PTA s pôvodom v Thajsku do Únie. Toto prešetrovanie bolo ukončené rozhodnutím Komisie 2011/31/EÚ (4).

         1.2.   Strany, ktorých sa konanie týka

               (4)

               Komisia oficiálne oznámila začatie konania navrhovateľom, iným známym výrobcom z Únie, známym vyvážajúcim výrobcom z Thajska, zástupcom príslušnej vyvážajúcej krajiny a známym dovozcom a používateľom. Zainteresované strany dostali možnosť písomne predložiť svoje pripomienky a požiadať o vypočutie v rámci lehoty stanovenej v oznámení o začatí preskúmania. Všetky zainteresované strany, ktoré o to požiadali a preukázali, že by na základe osobitných dôvodov mali byť vypočuté, boli vypočuté.

               (5)

               Komisia zaslala dotazníky navrhovateľom, iným známym výrobcom z Únie, známym vyvážajúcim výrobcom z Thajska a známym dovozcom a používateľom príslušného výrobku a všetkým ostatným stranám, ktoré požiadali o dotazník v lehote uvedenej v oznámení o začatí preskúmania.

               (6)

               Vyplnené dotazníky zaslali traja známi vyvážajúci výrobcovia z Thajska, traja výrobcovia z Únie, jeden dovozca z Únie a piati používatelia z Únie.

               (7)

               Komisia si vyžiadala a preverila všetky informácie, ktoré považovala za potrebné na stanovenie dumpingu, z neho vyplývajúcej ujmy a záujmu Únie. Overovacie návštevy sa uskutočnili v priestoroch týchto spoločností:

                           a)

                           Výrobcovia v Únii:

                                       —

                                       BP Aromatics Limited NV, Geel, Belgicko,

                                       —

                                       CEPSA Química, S.A., Madrid, Španielsko,

                                       —

                                       Lotte Chemical UK Ltd (predtým Artenius), Wilton, Redcar, Spojené kráľovstvo.

                           b)

                           Dovozcovia v Únii:

                                       —

                                       Mitsui & Co. Benelux NV, Brussels, Belgicko.

                           c)

                           Používatelia z Únie:

                                       —

                                       DSM Powder Coating Resins B.V., Zwolle, Holandsko,

                                       —

                                       M&G Polimeri Italia SPA, Patrica (Frosinone), Taliansko,

                                       —

                                       NOVAPET S.A., Barbastro (Huesca), Španielsko,

                                       —

                                       UAB NEO Group, Klaipeda, Litva.

                           d)

                           Vyvážajúci výrobcovia v Thajsku:

                                       —

                                       TPT Petrochemicals Public Company Ltd., Bangkok, Thajsko (ďalej len „TPT“),

                                       —

                                       Indorama Petrochem Ltd., Bangkok, Thajsko (ďalej len „Indorama“),

                                       —

                                       Siam Mitsui PTA Company Ltd., Bangkok, Thajsko (ďalej len „SMPC“).

                           e)

                           Prepojený vývozca:

                                       —

                                       Mitsui Chemicals Inc, Tokyo, Japonsko (ďalej len „MCI“) – zástupca pre predaj a akcionár spoločnosti SMPC.

               (8)

               Pretože TPT a Indoramu vlastní tá istá holdingová spoločnosť, v tomto dokumente sa budú nazývať ako „skupina Indorama“.

         1.3.   Obdobie prešetrovania a posudzované obdobie

               (9)

               Prešetrovanie dumpingu a ujmy sa vzťahovalo na obdobie od 1. decembra 2008 do 30. novembra 2009 (ďalej len „obdobie prešetrovania“ alebo „OP“). Preskúmanie trendov týkajúcich sa posúdenia ujmy sa vzťahovalo na obdobie od 1. januára 2006 do konca obdobia ich prešetrovania (ďalej len „posudzované obdobie“).

         2.   PRÍSLUŠNÝ VÝROBOK A PODOBNÝ VÝROBOK

   2.1.   Príslušný výrobok

               (10)

               Príslušný výrobok je kyselina tereftalová a jej soli s čistotou v hmotnosti 99,5 % alebo vyššou, v súčasnosti zaradená do kódu KN ex 2917 36 00 (ďalej len „príslušný výrobok“).

               (11)

               PTA sa získava čistením surovej kyseliny tereftalovej, ktorá je výsledkom reakcie paraxylénu (PX) s rozpúšťadlom a roztokom katalyzátora.

         2.2.   Podobný výrobok

               (12)

               Zistilo sa, že príslušný výrobok a PTA vyrábaná a predávaná na domácom trhu v Thajsku, ako aj PTA vyrábaná a predávaná v Únii odvetvím Únie majú rovnaké základné fyzické a chemické charakteristiky a použitia. Preto sa považovali za podobné v zmysle článku 1 ods. 4 základného nariadenia.

         3.   DUMPING

   3.1.   Predbežné poznámky

               (13)

               Všetci traja vyvážajúci výrobcovia z Thajska uvedení v podnete predložili vyplnené dotazníky. Prešetrovanie ukázalo, že žiadni ďalší vyvážajúci výrobcovia PTA v Thajsku nie sú a že odpovede sa týkajú 100 % thajského vývozu na trh EÚ.

               (14)

               Tieto tri spoločnosti požiadali o vypočítanie dumpingu na základe mesačných údajov z toho dôvodu, že náklady na hlavnú surovinu a následne ceny za príslušný výrobok sa počas OP značne odlišovali. Z dôvodov spomenutých v ďalej uvedenom odôvodnení 26 sa použitie požadovanej metodológie nepovažovalo za opodstatnené.

               (15)

               Je potrebné uviesť, že predaj na domácom trhu a trhu EÚ bol založený buď na okamžitých cenách alebo zmluvách založených na nákladoch na PX (hlavnej suroviny), alebo vzorcoch založených na cenovom indexe PTA v Číne. V tomto prípade bol značný časový odstup v počte prípadov, po ktorých bol k dispozícii konečný index. S cieľom implementovať vzorec sa muselo použiť dojednanie o vyúčtovaní, pričom podľa neho sa konečná cena mohla vyjednať niekoľko mesiacov po vystavení pôvodného dočasného vyúčtovania. Vrubopisy/dobropisy boli vydané na úpravu konečnej ceny dohodnutej v zmluve.

               (16)

               Na spolupracujúcich vyvážajúcich výrobcov v Thajsku sa uplatnila ďalej uvedená všeobecná metodológia.

         3.2.   Normálna hodnota

               (17)

               V súlade s článkom 2 ods. 2 základného nariadenia Komisia najprv stanovila, či predaj výrobcov v Thajsku bol na domácom trhu dostatočne reprezentatívny, t. j. či celkový objem takéhoto predaja predstavoval aspoň 5 % ich celkového objemu vývozného predaja príslušného výrobku do Únie. Predaj výrobcov z Thajska na domácom trhu počas obdobia prešetrovania sa považoval za dostatočne reprezentatívny.

               (18)

               Komisia následne preskúmala, či predaj podobného výrobku na domácom trhu možno považovať za predaj v rámci bežného obchodného styku podľa článku 2 ods. 4 základného nariadenia. Urobila to stanovením podielu ziskového domáceho predaja podobného výrobku na domácom trhu nezávislým zákazníkom počas OP.

               (19)

               Keďže objem ziskového predaja podobného výrobku predstavoval viac ako 80 % celkového domáceho objemu predaja podobného výrobku v prípade všetkých 3 výrobkov, normálna hodnota bola založená na skutočnej cene na domácom trhu, ktorá sa vypočítala ako vážený priemer cien domáceho predaja.

         3.3.   Vývozná cena

               (20)

               Týmto prešetrovaním sa ukázalo, že jeden zo spolupracujúcich vyvážajúcich výrobcov (SMPC) predával na trhu EÚ prostredníctvom svojho najväčšieho akcionára (MCI, spoločnosť so sídlom v Japonsku), ktorý potom znova predával skupine japonských obchodníkov, ktorí potom predávali stranám na trhu EÚ. Prešetrovalo sa, či MCI a najväčší japonský obchodník boli v spojení a či tento vzťah mal vplyv na ceny.

               (21)

               Zistilo sa, že najdôležitejším vzťahom bola držba veľmi nízkeho percentuálneho podielu vo forme akciových podielov japonskými bankami v zastúpení mnohých správcov. Preto bolo stanovené, že spojenie nebolo takej povahy, aby ovplyvnilo úrovne cien. Vzhľadom na: i) už načrtnuté cenové/zmluvné mechanizmy, ktoré sú typické pre toto odvetvie, a ii) na uvedenú povahu vzťahu medzi spoločnosťami sú ceny nezávislé. Preto bolo stanovené, že vývozné ceny príslušného výrobku by mohli byť stanovené na základe predaja MCI japonským obchodníkom.

               (22)

               Spoločnosti MCI bol zaslaný list, v ktorom sa uvádzajú dôsledky nespolupráce, pretože počas overovania v Tokiu nebol zainteresovaným osobám zodpovedným za tento prípad udelený plný prístup k účtovným informáciám týkajúcim sa určitých úprav.

               (23)

               Preto bolo rozhodnuté vypočítať tieto úpravy na základe skutočností, ktoré boli k dispozícii v súlade s článkom 18 základného nariadenia. Ako výsledok sa použila nasledujúca metodológia. V prípade nákladov na nákladnú dopravu sa upravili smerom nahor na základe informácií získaných na mieste. V prípade ostatných príspevkov boli uvedené množstvá, ako aj čisté predajné ceny skontrolované porovnaním s údajmi ďalších nezávislých zdrojov, v tomto prípade s údajmi týkajúcimi sa ďalších dvoch vyvážajúcich výrobcov z Thajska, a zistilo sa, že sú v súlade s rovnakým typom predaja. Ako o alternatívnej metóde sa uvažovalo o použití cien Eurostatu, ale táto metóda nebola použitá, pretože cena Eurostatu pre tento výrobok bola cenou CIF s dátumom dovozu, a nie upravenou konečnou cenou stanovenou v súlade s predajnou zmluvou a už uvedenými fakturačnými systémami. Tento prístup bol výnimočne vhodný vzhľadom na štruktúru trhu vysvetlenú v už uvedenom odôvodnení 15. Treba si uvedomiť, že drvivá väčšina úprav bola už overená v Thajsku.

         3.4.   Porovnanie

               (24)

               Porovnanie medzi normálnou hodnotou a vývoznou cenou sa uskutočnilo na základe cien zo závodu.

               (25)

               Na účely zabezpečenia objektívneho porovnania medzi normálnou hodnotou a vývoznou cenou sa vo forme úprav primerane zohľadnili rozdiely, ktoré ovplyvňujú ceny a porovnateľnosť cien, v súlade s článkom 2 ods. 10 základného nariadenia. Na tomto základe sa vykonali úpravy s ohľadom na rozdielne náklady na dopravu a poistenie, balenie, úvery, manipuláciu a provízie, a to vo všetkých prípadoch, kde sa to dalo uplatniť a odôvodniť.

               (26)

               Porovnanie medzi normálnou hodnotou a vývoznou cenou sa urobilo na ročnej báze. Požiadavka vyvážajúcich výrobcov na vykonanie porovnania na mesačnej báze sa zvážila, ale nevyhovelo sa jej, keďže bolo jasné, že by to nezmenilo celkový záver, čo sa týka dumpingu, t. j. dumpingu de minimis v celej krajine.

         3.5.   Dumpingové rozpätie

               (27)

               Podľa článku 2 ods. 11 a 12 základného nariadenia sa dumpingové rozpätie pre spolupracujúcich vyvážajúcich výrobcov v Thajsku stanovilo na základe porovnania váženej priemernej normálnej hodnoty s predtým uvedenou váženou priemernou vývoznou cenou.

               (28)

               Na základe uvedenej metodológie boli dumpingové rozpätia vyjadrené ako percentuálny podiel ceny CIF na hranici Únie, clo nezaplatené, takéto:

                           Dumpingové rozpätie

                           Skupina Indorama

                           3,7 %

                           SMPC

                           Žiadny dumping

               (29)

               Traja vyvážajúci výrobcovia (dvaja zo skupiny Indorama a SMPC) predstavujú všetok vývoz s pôvodom v Thajsku pri porovnaní s údajmi Eurostatu. Na posúdenie toho, či bolo dumpingové rozpätie za celú krajinu nižšie ako de minimis, sa určilo vážené priemerné dumpingové rozpätie za celú krajinu. Zistilo sa, že rozpätie bolo pod úrovňou de minimis, t. j. 1,8 %.

               (30)

               Vzhľadom na dumpingové rozpätie de minimis za celú krajinu by nemali byť uložené dočasné opatrenia na dovoz PTA s pôvodom z Thajska.

         4.   UJMA, PRÍČINNÉ SÚVISLOSTI A ZÁUJEM ÚNIE

               (31)

               Vzhľadom na uvedené zistenia, pokiaľ ide o dumping, sa nepovažuje za potrebné prezentovať analýzu, pokiaľ ide o ujmu, príčinné súvislosti a záujem Únie.

         5.   UKONČENIE KONANIA

               (32)

               Konanie by sa preto malo ukončiť, keďže dumpingové rozpätie určené pre Thajsko je menej ako 2 %. Zainteresované strany boli náležite informované a mali možnosť predložiť pripomienky.

               (33)

               Čo sa týka otázok dumpingu, boli doručené pripomienky od jedného z navrhovateľov, ktorý navrhoval, aby Komisia prisúdila SMPC dumpingové rozpätie stanovené pre ďalších dvoch vyvážajúcich výrobcov (3,7 %). V takom prípade sa argumentovalo, že by to bolo dumpingové rozpätie de minimis. Toto tvrdenie muselo byť zamietnuté. Komisia aplikovala dostupné fakty, pokiaľ ide o japonskú spoločnosť, prostredníctvom dostupných údajov tejto spoločnosti, úpravou smerom nahor a porovnaním s ostatnými overiteľnými zdrojmi. Za týchto okolností prisúdenie dumpingového rozpätia ostatných vývozcov by nebolo v súlade s ustanoveniami článku 18.

               (34)

               Ten istý navrhovateľ tiež argumentoval, že ostatné vlády majú iný názor na prešetrovanie týkajúce sa PTA v rovnakom období OP. Toto tvrdenie muselo byť zamietnuté. V tejto súvislosti je potrebné poznamenať, že dôkazy poskytnuté konkrétnou stranou odkazujú antidumpingové clo uložené Čínskou ľudovou republikou na dovoz PTA z Kórey a Thajska. Poskytnuté informácie nemôžu podložiť tvrdenie tejto strany, keďže neexistuje žiadny dôkaz o tom, ako bola v čínskom antidumpingovom prešetrovaní stanovená normálna hodnota a vývozná cena. Okrem toho v prípade prešetrovania čínskych úradov OP trvá od 1. októbra 2007 do 30. septembra 2008, pričom OP v súčasnom prešetrovaní EÚ trvá od 1. decembra 2008 do 30. novembra 2009. Preto obdobia, ktoré sa zohľadnili v rámci prešetrovania EÚ a čínskeho prešetrovania, boli veľmi odlišné.

               (35)

               Čo sa týka aspektov ujmy, žiadna zainteresovaná strana nepredložila výhrady.

               (36)

               Žiadne pripomienky od ktorejkoľvek zainteresovanej strany nespochybňujú zistenie, že ochranné opatrenia nie sú potrebné.

               (37)

               Vzhľadom na uvedené skutočnosti Komisia dospela k názoru, že antidumpingové konanie týkajúce sa dovozu rafinovanej kyseliny tereftalovej a jej solí s pôvodom v Thajsku do Únie by sa malo ukončiť bez uloženia antidumpingových opatrení,

         PRIJALA TOTO ROZHODNUTIE:
   Jediný článok
   Antidumpingové konanie týkajúce sa dovozu kyseliny tereftalovej a jej solí s čistotou v hmotnosti 99,5 % alebo vyššou, v súčasnosti zaradenej do kódu KN ex 2917 36 00, sa týmto ukončuje.

      V Bruseli 19. januára 2011

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 313, 22.12.2009, s. 17.

      (3)  Ú. v. EÚ C 313, 22.12.2009, s. 22.

      (4)  Pozri stranu 17 Ú. v. EÚ.


title: Rozhodnutie Rady (EÚ) 2016/1623 z 1. júna 2016 o podpise a predbežnom vykonávaní Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej v mene Európskej únie

text:
               16.9.2016

               SK

               Úradný vestník Európskej únie

               L 250/1

         ROZHODNUTIE RADY (EÚ) 2016/1623
   z 1. júna 2016
   o podpise a predbežnom vykonávaní Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 3 a 4 a článok 209 ods. 2 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada 12. júna 2002 poverila Komisiu, aby začala rokovania o uzavretí dohôd o hospodárskom partnerstve so skupinou afrických, karibských a tichomorských štátov.

               (2)

               Tieto rokovania sa ukončili a Dohoda o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP (Botswana, Lesotho, Mozambik, Namíbia, Svazijsko a Južná Afrika) na strane druhej (ďalej len „dohoda“) bola parafovaná 15. júla 2014.

               (3)

               V Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, ktorá bola podpísaná v Cotonou 23. júna 2000, sa vyzýva na uzavretie dohôd o hospodárskom partnerstve v súlade s pravidlami WTO.

               (4)

               Článok 113 ods. 3 dohody stanovuje jej predbežné vykonávanie zo strany Únie a štátov SADC-DHP do nadobudnutia jej platnosti.

               (5)

               Dohoda by sa mala podpísať v mene Únie a vo vzťahu k prvkom, ktoré patria do právomoci Únie, by sa mala do ukončenia postupov potrebných na jej uzavretie predbežne vykonávať,

         PRIJALA TOTO ROZHODNUTIE:
   Článok 1
   1.   Týmto sa v mene Únie schvaľuje podpis Dohody o hospodárskej spolupráci medzi Európskou úniou a jej členskými štátmi na jednej strane a štátmi SADC-DHP na strane druhej s výhradou uzavretia uvedenej dohody.
   2.   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   1.   Pokiaľ ide o prvky, ktoré patria do právomoci Únie, dohoda sa predbežne vykonáva zo strany Únie ako je stanovené v jej článku 113 ods. 3 do ukončenia postupov potrebných na jej uzavretie. Týmto nie je dotknuté rozdelenie právomocí medzi Úniou a jej členskými štátmi v súlade so zmluvami.
   2.   Článok 12 ods. 4 dohody sa predbežne nevykonáva zo strany Únie.
   3.   Komisia uverejní oznam o dátume začatia predbežného vykonávania dohody.
   Článok 4
   Dohoda sa nesmie vykladať tak, že priznáva práva alebo ukladá povinnosti, na ktoré sa možno priamo odvolávať pred súdmi alebo tribunálmi v Únii alebo v členských štátoch.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 1. júna 2016

            Za Radu

            predseda

         A.G. KOENDERS


title: 2010/758/EÚ: Rozhodnutie Rady z  2. decembra 2010 o začatí automatizovanej výmeny daktyloskopických údajov s Bulharskom

text:
               8.12.2010

               SK

               Úradný vestník Európskej únie

               L 322/43

         ROZHODNUTIE RADY
   z 2. decembra 2010
   o začatí automatizovanej výmeny daktyloskopických údajov s Bulharskom
   (2010/758/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, sú právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Preto je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (5)

               Bulharsko vyplnilo dotazník o ochrane údajov a dotazník o výmene daktyloskopických údajov.

               (6)

               Bulharsko úspešne uskutočnilo skúšobnú prevádzku spolu s Rakúskom.

               (7)

               V Bulharsku sa uskutočnila hodnotiaca návšteva a správu o nej vypracoval rakúsko-španielsky hodnotiaci tím, ktorý ju zaslal príslušnej pracovnej skupine Rady.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky výmeny daktyloskopických údajov sa predložila Rade,

         PRIJALA TOTO ROZHODNUTIE:
   Článok 1
   Bulharsko na účely automatizovaného vyhľadávania daktyloskopických údajov vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 9 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 2. decembra 2010

            Za Radu

            predseda

         M. WATHELET

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.